
[bookmark: _GoBack]PRILOGA 
Pogajalske smernice
1. Cilj pogajanj je sklenitev sporazuma o partnerstvu o trajnostnem ribištvu in protokola o izvajanju Sporazuma med Evropsko unijo in Gabonsko republiko v skladu z Uredbo (EU) št. 1380/2013 o skupni ribiški politiki.
1. Sporazum o partnerstvu o trajnostnem ribištvu in njegov protokol o izvajanju bi morala opredeliti splošni okvir za ribolovne dejavnosti plovil EU v vodah Gabona in za sodelovanje EU z Gabonom na področju ribištva.
Da bi spodbudili trajnosten in odgovoren ribolov ter hkrati zagotovili obojestranske koristi za EU in Gabonom, bi morali pogajalski cilji Komisije temeljiti na:
1. vzpostavitvi stabilnega okvira dvostranskega sodelovanja na področju trajnostnega ribištva;
1. zagotavljanju dostopa do ribolovnega območja Gabona in potrebnih dovoljenj za ribolov znotraj navedenega območja za plovila EU, s čimer bi se med drugim razvijala mreža sporazumov o partnerstvu o trajnostnem ribištvu, dostopna gospodarskim subjektom Unije v Atlantskem oceanu;
[bookmark: _Hlk168417241][bookmark: _Hlk168417164]celovitem izvajanju ustreznih načrtov upravljanja, ki jih na podlagi najboljših razpoložljivih znanstvenih mnenj sprejmejo regionalne organizacije za upravljanje ribištva, da se zagotovi okoljska trajnostnost ribolovnih dejavnosti in spodbuja upravljanje oceanov na mednarodni ravni. Ribolovne dejavnosti plovil Unije bi morale biti usmerjene izključno v presežne razpoložljive vire, pri čemer bi bilo treba upoštevati ribolovno zmogljivost lokalne flote, posebno pozornost pa bi bilo treba nameniti izrazito selivski naravi zadevnih staležev. V takem primeru je za izrazito selivske vrste razpoložljivi presežek vrst, zajetih v sporazumu o partnerstvu v ribiškem sektorju, v vodah Gabona določen z ukrepi za ohranjanje in upravljanje izrazito selivskih vrst v Atlantskem oceanu, ki jih je sprejela Mednarodna komisija za ohranitev tunov v Atlantiku (ICCAT). Za globokomorske rake bi bilo morebiti mogoče ugotoviti presežne razpoložljive vire ob upoštevanju najboljšega razpoložljivega znanstvenega mnenja in ustreznih informacij; 
prizadevanjih za pridobitev primernega dela ribolovih virov, ki ustreza interesom flote Unije; 
prizadevanjih, da se uporabljajo enaki tehnični pogoji za vse tuje flote v ribolovnem območju Gabona z vključitvijo klavzule o nediskriminaciji med flotami in o preglednosti ribolovnih dejavnosti, dovoljenih v Gabonu;
zagotavljanju, da dostop do ribolovnega območja temelji na preteklih in pričakovanih prihodnjih dejavnostih flote Unije v regiji, ob upoštevanju najnovejših in najboljših razpoložljivih znanstvenih ocen ter interesov najbolj oddaljenih regij Unije;
vzpostavitvi dialoga za okrepitev sektorske politike z namenom spodbujanja izvajanja odgovorne ribiške politike v povezavi z razvojnimi cilji Gabona, zlasti v zvezi z upravljanjem ribištva, bojem proti nezakonitemu, neprijavljenemu in nereguliranemu ribolovu, kontrolami, spremljanjem in nadzorom ribolovnih dejavnosti ter zagotavljanjem znanstvenih mnenj in socialnih pravic ribičev, in hkrati z namenom spodbujanja gospodarske dejavnosti;
vključitvi klavzule o posledicah kršitev človekovih pravic (vključno s socialnimi) in demokratičnih načel;
zagotavljanju, da bo protokol prispeval k spodbujanju trajnostne rasti in dostojnega dela v zvezi z ribolovnimi dejavnostmi ob upoštevanju ustreznih konvencij Mednarodne organizacije dela (MOD). 
V protokolu bi bilo treba določiti zlasti:
ribolovne možnosti, ki se dodelijo plovilom EU;
finančno nadomestilo in pogoje za njegovo izplačilo; 
mehanizme za izvajanje sektorske podpore.



SL	2		SL
image1.emf
   

 EVROPSKA   KOMISIJA   

Bruselj, 8.9.2025    COM(2025) 465 final   ANNEX     PRILOGA   k   Priporočilu za     SKLEP SVETA   o odobritvi začetka pogajanj v imenu Evropske unije o sporazumu o partnerstvu o  trajnostnem ribištvu in protokolu o njegovem izvajanju z Gabonsko republiko   {SWD(2025)   251   final}   -   {SWD(2025)   252   final}  


